**אנרגיה וגאופוליטיקה במערכת הבינלאומית**

**Energy Geopolitics in the International System**

ד"ר עילי רטיג

תקציר:

קורס זה ינתח מגמות ארוכות-טווח בשווקי האנרגיה הבינלאומיים ויבחן כיצד הן מעצבות את הביטחון הלאומי של המדינה. במהלך הקורס נתמקד באופן שבו דלקים מאובניים (נפט, גז ופחם) משפיעים על סכסוכים ושיתופי פעולה בזירה הגלובלית ובמזרח התיכון בפרט. נשאל גם מדוע מדינות שהתברכו בשפע של משאבי אנרגיה נוטות להתאפיין במשטרים אוטוריטריים ובמדדים נמוכים של פיתוח כלכלי ואנושי. נדון בעקרונות החיוניים להבטחת אספקה רציפה של אנרגיה למשק המקומי, כיצד מדינה קובעת את תמהיל האנרגיה שלה, והאם ניתן להשתמש במשאבי אנרגיה כ"נשק" יעיל בזירה הבינלאומית. נעסוק גם במעבר הגלובלי לאנרגיות מתחדשות ובתפקידה של אנרגיה גרעינית במגמות אלו, גם במזרח התיכון. לבסוף נעסוק בצרכי האנרגיה של מדינת ישראל וכיצד הם מעצבים את תפיסת הביטחון שלה בעבר ובהווה, וננתח את האתגרים וההזדמנויות שנוצרו בעקבות גילוי מאגרי הגז הטבעי בשטחה.

קורס זה מעניק לתלמידי המכללה לביטחון לאומי את היכולת:

1. אולי להתחיל עם היכרות? לנתח [ולדווח] – מילה פחות מתאימה (ואולי אפילו לנבא) מגמות משמעותיות בשווקי האנרגיה הבינלאומיים (שינויי מחיר, טכנולוגיות חדשות, סכסוכים פוטנציאליים) וכיצד הן עשויות להשפיע על הביטחון הלאומי של ישראל ושכנותיה.
2. לאתר ולזהות מקורות מידע אמינים על שווקי האנרגיה ולהשיג גישה אליהם – פחות מתאים/חשוב לדעתי
3. לעשות שימוש בנתונים גולמיים לצורך הפקת ניתוחים עצמאיים, אובייקטיביים ומבוססי-עובדות – כנ"ל
4. להבין עד כמה הכרה של עולם האנרגיה היא חיונית לצורך זיהוי וניטור מגמות פוליטיות, כלכליות וביטחוניות במערכת הבינלאומיות ובמזרח התיכון בפרט זה הדבר המרכזי וכדאי להתחיל בו בניסוח המתאים

לוח זמנים:

**8 בדצמבר 2020 (13:00-16:00)**

**שיעור ראשון: מבוא לעולם האנרגיה**

בשיעור הראשון נבצע סקירה היסטורית שתמחיש כיצד הצורך באספקה רציפה של דלקים מאובניים מגדירה את חיינו המודרניים וחיונית לביטחון המדינה ולכלכלה שלה. נבחן כיצד נקבעים מחירי הדלקים, מי הן ספקיות וצרכניות האנרגיה המרכזיות במערכת, לאן פונה שוק האנרגיה בעשורים הקרובים, כיצד פיתוחים טכנולוגיים כמו אנרגיות מתחדשות ומכוניות חשמליות משפיעים על מגמות אלו, וכיצד ניתן לאתר מקורות מידע אמינים בנושא לצורך ניתוח עצמאי.

חומרים לקריאה: - חשוב שיצביע על מאמר אחד בלבד לקריאת חובה והיתר העשרה או רשות

U.S. Energy Information Administration. “World Oil Transit Chokepoints”. <https://www.eia.gov/beta/international/regions-topics.cfm?RegionTopicID=WOTC>

U.S. Energy Information Administration, “What Drives Crude Oil Prices?”. <http://www.eia.gov/finance/markets/reports_presentations/eia_what_drives_crude_oil_prices.pdf>

International Energy Agency Key World Energy Statistics 2018 (\*focus on who the top exporters/importers/producers are for each major fuel\*) <https://webstore.iea.org/key-world-energy-statistics-2018>

**15 בדצמבר 2020 (8:30-12:00)**

**שיעור שני: "קללת הנפט" של המזרח התיכון**

בשיעור השני נבחן את ההשפעה העמוקה שיש למשאבי אנרגיה על הפיתוח הכלכלי, הביטחון הלאומי, היציבות השלטונית, סוג המשטר, ואפילו זכויות הנשים במדינה. נשאל מדוע מדינות עשירות בנפט וגז-טבעי במזרח התיכון סובלות משחיתות רבה, שלטון דיקטטורי וזכויות אדם מועטות, גם בהשוואה למדינות דומות להן ללא משאבי אנרגיה (לדוגמא: ערב הסעודית\עיראק\לוב vs. תוניסיה\לבנון\מרוקו). נבחן גם מהם האמצעים להתגבר על "קללת המשאבים" והאם ישראל חשופה לתסמיניה כעת שמצאה בשטחה גז טבעי.

חומרים לקריאה:

Humphreys, M., Sachs, J. D. & Stiglitz, J. E. “Chapter 1: Introduction”, in Escaping the Resource Curse. New York: Columbia University Press (2007), pp. 1-20.

Michael L. Ross (2008). “Oil, Islam, and Women,” American Political Science Review Vol. 102, No. 1, 107-123.

**5 בינואר 2021 (8:30-12:00)**

**שיעור שלישי: ביטחון אנרגיה וביטחון לאומי**

כיצד מדינות מאזנות בין הצורך שלהן להבטיח מקורות אנרגיה שהם גם זמינים, גם זולים וגם ברי-קיימא עבור המשק המקומי שלהן, ומה ניתן ללמוד מכך על חוסנן הלאומי וסדר העדיפויות הפוליטי שלהן. כמה זמן לוקח לעבור מסוג דלק אחד לשני במקרה חירום, ומהם המכשולים לכך? נבחן כיצד שאלות אלו רלוונטיות לגורמי מודיעין בעת ניתוח עוצמתן ויציבותן של מדינות אויב ובעלות ברית.

חומרים לקריאה:

Brenda Shaffer (2017). A Guide to the Application of Energy Data for Intelligence Analysis. Studies in Intelligence Vol. 61 (4), pp. 43-52. <https://www.cia.gov/library/center-for-the-study-of-intelligence/csi-publications/csi-studies/studies/vol-61-no-4/pdfs/energy-as-analytic-tool.pdf>

Sovacool, Benjamin K. "How long will it take? Conceptualizing the temporal dynamics of energy transitions." Energy Research & Social Science 13 (2016): 202-215.‏

**19 בינואר 2021 (8:30-12:00)**

**שיעור רביעי: "נשק הנפט" – אנרגיה ומדיניות חוץ**

נדון בתפקידם של משאבי אנרגיה בעיצוב מדיניות חוץ. נבחן כיצד מדינות שמייצאות אנרגיה מנסות להשתמש במשאביהן לצורך קידום האינטרסים שלהן במערכת הבינלאומית, וכיצד צרכניות אנרגיה גדולות מנסות להשיג עליהן יתרון באמצעות סנקציות ומנופי לחץ כלכליים נוספים. נעמוד גם על ההבדל המשמעותי שבין מסחר בנפט למסחר בגז-טבעי בכל הקשור לפוליטיקה בין מדינות, ונערער על הנחות יסוד פופולאריות בכל הקשור ל"נשק הנפט" ואיזה צד מחזיק ביתרון בעת השימוש בו.

חומרים לקריאה:

Brenda Shaffer, “Chapter Two: Foreign Policy”, in Energy Politics. Philadelphia: University of Pennsylvania Press (2009), pp. 28-46.

Hughes, L., & Gholz, E. (2016). Energy, Coercive Diplomacy, and Sanctions. In The Palgrave Handbook of the International Political Economy of Energy. Palgrave Macmillan, London. pp. 487-504.

**26 בינואר 2021 (8:30-12:00)**

**שיעור חמישי: אנרגיה, מלחמה ושלום**

בשיעור הזה נשבור הרבה מיתוסים בכל הקשור לנפט ומלחמות במערכת הבינלאומית. נדון במלחמות אזרחים סביב משאבי טבע ונשאל האם מסחר באנרגיה יכול לשמש גם כלי לקידום שלום. נבחן לעומק את סוגיית הסכסוכים סביב גבולות ימיים בעקבות מציאת מרבצי נפט וגז בים העמוק בשנים האחרונות, ונעסוק גם בחשש ששינויי אקלים יביאו למלחמות רבות יותר בעתיד (והאם באמת ניתן להוכיח זאת).

חומרים לקריאה:

Michael L. Ross (2004). "What Do We Know About Natural Resources and Civil War," Journal of Peace Research, Vol. 41, No. 3.

Colgan, J. D. (2011). Oil and resource-backed aggression. Energy Policy, 39(3), 1669-1676.

**2 בפברואר 2021 (8:30-12:00)**

**שיעור שישי: ביטחון האנרגיה של ישראל – אתגרים והזדמנויות**

בשיעור האחרון נעסוק בישראל וכיצד צרכי האנרגיה שלה משפיעים על מדיניות החוץ והביטחון הלאומי שלה. נתעמק בסוגיית ייבוא הנפט ובאתגרים לעתיד, כמו גם ביכולת שלה להשתמש בייצוא גז-טבעי ככלי לקידום מטרותיה במזרח הים התיכון. נעסוק גם בהתערבות של מעצמות בינלאומיות במאגרי הגז של ישראל והאזור, וכיצד מגמות בשווקי האנרגיה הבינלאומיים משפיעים גם על משק האנרגיה הישראלי והכלכלה המקומית.

חומרים לקריאה:

Bialer, Uri (1999). "Introduction", Oil and the Arab-Israeli Conflict – 1948-1963. London: Palgrave Macmillan.

Michaels, Lucy, and Alon Tal. "Convergence and conflict with the ‘National Interest’: Why Israel abandoned its climate policy." Energy Policy 87 (2015): 480-485.